แบงก์โน้ตส์
เอ็มดีกยศ.
12 ส.ค. 2554

เอ็มดีกยศ.
โดย..ทีมข่าวการเงิน
เป็นหน่วยงานที่บริหารเงินมากมายมหาศาลถึง 2 แสนล้านบาท แต่กองทุนเงินให้กู้ยืมเพื่อการศึกษา หรือ กยศ. กลับไม่เป็นที่พูดถึงกันในวงกว้างมากนัก ทั้งๆ ที่กองทุนนี้ถือว่ามีความสำคัญอย่างยิ่งยวดต่อการศึกษาและพัฒนาชาติ 
ล่าสุด ธาดา มาร์ติน ผู้จัดการ กยศ. หมดวาระลงไปตั้งแต่วันที่ 1 ส.ค.ที่ผ่านมา ปรากฏว่าขณะนี้มีผู้สนใจยื่นใบสมัครแล้ว 10 ราย ในจำนวนนี้มี 2 ราย ที่คุณสมบัติไม่ผ่าน
เหลืออีก 8 ราย ส่วนใหญ่เป็นชื่อที่ไม่ค่อยมีใครรู้จัก และคนเก่าอย่าง ธาดา ก็ได้ข่าวว่ายื่นใบสมัคร รวมถึงคนในอย่าง ฑิตติมา วิชัยรัตน์ รองผู้จัดการ กยศ. ก็เข้าชิงด้วย 
ส่วนคนนอกมี มนตรี ฐิรโฆไท ผู้ช่วยอธิการบดี ฝ่ายศิษย์เก่าสัมพันธ์ มหาวิทยาลัยธรรมศาสตร์ วีรวิทย์ วิวัฒนวานิช ที่ปรึกษา พล.ต.สนั่น ขจรประศาสน์ และ สุนทร พจน์ธนมาศ รองกรรมการผู้จัดการ บริษัทหลักทรัพย์จัดการกองทุน เอ็มเอฟซี ฯลฯ
หน่วยงานนี้แม้จะเล็กแต่เงินเยอะ แต่อย่าเอาคนจากฝ่ายการเมืองมานั่งเลย คงมีผลประโยชน์ให้งาบไม่มากมายไรหรอก